Кыйный, димәк, ярата?

	Озакламый хатынына кул күтәргән, аны мәсхәрәләгән, җәберләгән ир-атларны зур җаваплылыкка тартырга мөмкиннәр. Дәүләт Думасында әнә шундый закон проекты тикшерелә. Баксаң, Россиядә ел саен өйдә тавыш чыгып, ир-атлар кулыннан 14 меңгә якын хатын-кызның гомере өзелә икән. Чәчләр үрә торырлык саннар. Мондый хәлләр күбрәк авыл җирендә күзәтелә, диләр. 	 АКШта, мәсәлән, шундый сә­бәптән ел саен 1,2 мең хатын-кыз якты дөнья белән хушлашса, 2 миллионнан артыгы авыр тән җәрәхәтләре ала икән. Саннар арасында әнә шундый аерма булу законнарның кырыслыгына да бәйле. Әнә бит НХЛда чыгыш ясаучы Россия хоккейчысы Вячеслав Войновның эшен бу көннәрдә мәхкәмәдә тикшерәләр. Аны хатынына кул күтәрүдә га­еплиләр. Гәрчә, спортчы гына тү­гел, хәтта хатыны да бу гаеп­ләү­ләрне кире какса да. Менә шундый законнар. 
	Гөлгенә ШИҺАПОВА	
Ватаным Татарстан

	№ 181 | 05.12.2014	


